ரிஷபப்பிரியா

ரிஷபப்பிரியா கருநாடக இசையின் 62வது மேளகர்த்தா இராகம். அசம்பூர்ண மேளபத்ததியில் இந்த இராகத்திற்கு ரதிப்பிரியா என்று பெயர்.

இலக்கணம்

 ருத்ர என்றழைக்கப்படும் 11வது சக்கரத்தில் 2 வது மேளம்.
 இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), பிரதி மத்திமம்(ம2), பஞ்சமம், சுத்த தைவதம்(த1), கைசிகி நிஷாதம்(நி2) ஆகிய சுரங்கள் வருகின்றன.

சிறப்பு அம்சங்கள்
 26வது மேளமாகிய சாருகேசியின் நேர் பிரதி மத்திம மேளம் ஆகும்.
 மூர்ச்சனாகாரக மேளம். இதன் பஞ்சம மூர்ச்சனைகள் முறையே கோகிலப்பிரியா (11) மேளம் தோற்றுவிக்கும்.

உருப்படிகள்
 கிருதி	: மதிமதக்கிஞ்சு	: ஆதி	: தியாகராஜர்.
 கிருதி	: மாரரதிப்பிரியம்	: ஆதி	: முத்துசாமி தீட்சிதர்.
 கிருதி	: அம்பர சிதம்பர	: ஆதி	: முத்துத் தாண்டவர்.
 கிருதி	: கன நய தேசிக	: ஆதி	: கோடீஸ்வர ஐயர்.
 கிருதி	: மலையெனத்தலை	: ஆதி	: சுத்தானந்த பாரதியார்.

ஜன்ய இராகங்கள்
ரிஷபப்பிரியாவின் ஜன்ய இராகங்கள் இவை.

 சுருதிரஞ்சனி
 பத்மகாந்தி
 ஜோதிஸ்பதி
 ஜௌடகாந்தாரி
 சுத்தசாரங்கா
 கார்த்தியாயனி
 கோப்பிரியா
 தேசோவதி
 பிருங்கத்வனி

 மேளகர்த்தா இராகங்கள்